Άδεια περιστασιακά εγγεγραμμένου παραλήπτη προϊόντων ειδικού φόρου κατανάλωσης
Χορήγηση άδειας περιστασιακά εγγεγραμμένου παραλήπτη προϊόντων ΕΦΚ. Εγγραφή στο μητρώο περιστασιακά εγγεγραμμένου παραλήπτη προϊόντων ΕΦΚ.
Ηλεκτρονική αίτηση άδειας περιστασιακά εγγεγραμμένου παραλήπτη προϊόντων ΕΦΚ
Η αίτηση υποβάλλεται μέσω του πληροφοριακού συστήματος τελωνειακών ηλεκτρονικών υπηρεσιών ICISnet και συμπληρώνεται σύμφωνα με το υπόδειγμα του Παραρτήματος V της υπό στοιχεία Α.1136/01.09.2023 Απόφασης Υφυπουργού Εθνικής Οικονομίας και Οικονομικών (Β΄ 5401).
Να παραλαμβάνει στο πλαίσιο των επιχειρηματικών δραστηριοτήτων του, περιστασιακά, προϊόντα υποκείμενα σε ειδικό φόρο κατανάλωσης προερχόμενα από άλλο κράτος μέλος της Ε.Ε., τα οποία τελούν υπό καθεστώς αναστολής.
Να μην έχει καταδικαστεί βάσει τελεσίδικης ποινικής απόφασης για παραβάσεις των σχετικών περί λαθρεμπορίας διατάξεων της παρ. 2 του άρθρου 119Α, σε συνδυασμό με τα άρθρα 155 και επόμενα του ν.2960/2001, ή για οποιοδήποτε άλλο αδίκημα που σχετίζεται με την πώληση, διανομή, αποθήκευση, παραλαβή ή αποστολή λαθραίων προϊόντων ειδικού φόρου κατανάλωσης ή σχετική με τα ανωτέρω νομιμοποίηση εσόδων από παράνομες δραστηριότητες ή να μην έχει εκδοθεί εις βάρος του τελεσίδικη απόφαση διοικητικού ή πολιτικού δικαστηρίου περί συμμετοχής σε πώληση, διανομή, αποθήκευση, παραλαβή ή αποστολή λαθραίων προϊόντων υποκειμένων σε ειδικό φόρο κατανάλωσης ή σχετική με τα ανωτέρω νομιμοποίηση εσόδων από παράνομες δραστηριότητες.
Να παρέχει την προβλεπόμενη στην υπό στοιχεία Α.1136/01.09.2023 Απόφαση Υφυπουργού Εθνικής Οικονομίας και Οικονομικών (Β΄ 5401) εγγύηση.
Προϋποθέσεις περί μη τέλεσης αξιόποινων πράξεων
Ενημέρωση/Ανάρτηση εγγράφου μέσω Πληροφοριακού Συστήματος
Η διαδικασία αφορά στη χορήγηση άδειας περιστασιακά εγγεγραμμένου παραλήπτη προϊόντων υποκείμενων σε ειδικό φόρο κατανάλωσης (ΕΦΚ) (ενεργειακών, αλκοολούχων, καπνικών) και απευθύνεται σε φυσικά ή νομικά πρόσωπα που επιθυμούν, στο πλαίσιο των επιχειρηματικών δραστηριοτήτων τους, να παραλαμβάνουν περιστασιακά προϊόντα υποκείμενα σε ειδικό φόρο κατανάλωσης προερχόμενα από άλλο κράτος μέλος της Ε.Ε. τα οποία διακινούνται υπό καθεστώς αναστολής. Η εν λόγω άδεια περιορίζεται σε συγκεκριμένη ποσότητα προϊόντων, σε έναν μόνον αποστολέα και σε συγκεκριμένη χρονική περίοδο. Τα εν λόγω πρόσωπα δεν επιτρέπεται να παράγουν, να μεταποιούν, να κατέχουν, να αποθηκεύουν ή να αποστέλλουν υποκείμενα σε ειδικό φόρο κατανάλωσης προϊόντα τα οποία τελούν υπό καθεστώς αναστολής.
Το ποσό της εγγύησης πρέπει να καλύπτει το σύνολο των φορολογικών επιβαρύνσεων που αναλογούν στα παραλαμβανόμενα προϊόντα. Παρέχεται η δυνατότητα στον παραλήπτη να προκαταβάλει τις αναλογούσες φορολογικές επιβαρύνσεις με την κατάθεση Δήλωσης Ειδικού Φόρου Κατανάλωσης, η οποία παραμένει σε εκκρεμότητα μέχρι την άφιξη των προϊόντων.
Αντίγραφο αστυνομικής ταυτότητας ή άλλου, σύμφωνα με τις κείμενες διατάξεις, αποδεικτικού στοιχείου της ταυτότητας του φυσικού προσώπου ή προκειμένου για νομικά πρόσωπα, των νόμιμων εκπροσώπων τους.
Εκτύπωση προσωποποιημένης πληροφόρησης του ηλεκτρονικού συστήματος TAXISNET.
Πιστοποιητικό ισχύουσας νόμιμης εκπροσώπησης από το Γ.Ε.ΜΗ.
Φορολογική ενημερότητα του αιτούντος φυσικού ή νομικού προσώπου.
Υπεύθυνη Δήλωση του άρθρου 8 του ν. 1599/1986 στην οποία δηλώνεται από το φυσικό πρόσωπο ότι δεν έχει καταδικαστεί για τις παραβάσεις της περ. γ της παρ. 1 του άρθρου 11 της υπό στοιχεία Α.1136/01.09.2023 Απόφασης Υφυπουργού Εθνικής Οικονομίας και Οικονομικών (Β΄ 5401) και δεν τελεί υπό διαδικασία πτώχευσης κατά το χρόνο κατάθεσης της αίτησης,
Υπεύθυνη Δήλωση του άρθρου 8 του ν. 1599/1986 στην οποία δηλώνεται ότι ο νόμιμος εκπρόσωπος του νομικού προσώπου δεν έχει καταδικαστεί για τις παραβάσεις της περ. γ της παρ. 1 του άρθρου 11 της υπό στοιχεία Α.1136/01.09.2023 Απόφασης Υφυπουργού Εθνικής Οικονομίας και Οικονομικών (Β΄ 5401) και δεν τελεί υπό διαδικασία πτώχευσης κατά το χρόνο κατάθεσης της αίτησης,
Αντίγραφο ποινικού μητρώου του φυσικού προσώπου ή του νόμιμου εκπροσώπου στην περίπτωση νομικών προσώπων.
Αντίγραφο της άδειας ασκήσεως επαγγέλματος η οποία εκδίδεται κατ’ εφαρμογή των διατάξεων του άρθρου 6 του ν.2969/2001 (Α΄ 281) ή αναφορά του αριθμού της εν λόγω άδειας επί της υποβληθείσας αίτησης.
Εγγύηση σύμφωνα με τα οριζόμενα στην περ. η) της παρ. 2 του άρθρου 11 της υπό στοιχεία Α.1136/01.09.2023 Απόφασης Υφυπουργού Εθνικής Οικονομίας και Οικονομικών (Β΄ 5401).
Η προσωποποιημένη πληροφόρηση του TAXISNET θα περιλαμβάνει τα στοιχεία, τις δραστηριότητες καθώς και τις εγκαταστάσεις της επιχείρησης.
Απαιτείται για όλους τους δικαιούχους, ανεξαρτήτως της νομικής μορφής τους.
Απαιτείται για τα νομικά πρόσωπα, ανεξαρτήτως της νομικής μορφής τους.
Η φορολογική ενημερότητα αναζητείται αυτεπαγγέλτως υποχρεωτικά από την αρμόδια τελωνειακή αρχή σύμφωνα με τις διατάξεις του άρθρου 5 του ν. 3242/2004 (ΦΕΚ Α΄ 102).
Σε περίπτωση που ο αιτών είναι φυσικό πρόσωπο.
Σε περίπτωση που ο αιτών είναι νομικό πρόσωπο.
Το αντίγραφο ποινικού μητρώου απαιτείται προκειμένου να διαπιστωθεί ότι το φυσικό πρόσωπο ή, προκειμένου για νομικά πρόσωπα, ο νόμιμος εκπρόσωπός τους δεν έχει καταδικαστεί τελεσίδικα για παραβάσεις των σχετικών περί λαθρεμπορίας διατάξεων της παρ. 2 του άρθρου 119Α του ν.2960/2001.
Απαιτείται από τις επιχειρήσεις που δραστηριοποιούνται στην παραγωγή ή μεταποίηση αιθυλικής αλκοόλης, μετουσιωμένης ή μη, αποσταγμάτων και αλκοολούχων ποτών.
Παρέχεται η δυνατότητα στον παραλήπτη να προκαταβάλει τις αναλογούσες φορολογικές επιβαρύνσεις με την κατάθεση Δήλωσης Ειδικού Φόρου Κατανάλωσης, η οποία παραμένει σε εκκρεμότητα μέχρι την άφιξη των προϊόντων.
Κατάθεση από τον αιτούντα (αποκλειστικά δια ζώσης)
Αίτηση Άδειας Περιστασιακά Εγγεγραμμένου Παραλήπτη προϊόντων ΕΦΚ
Με την έκδοση άδειας περιστασιακά εγγεγραμμένου παραλήπτη τηρείται το Μητρώο Περιστασιακά Εγγεγραμμένου Παραλήπτη στο Σύστημα Ανταλλαγής Δεδομένων για Ειδικούς Φόρους Κατανάλωσης (System for the Exchange of Excise Data - SEED). Η αίτηση και τα απαραίτητα δικαιολογητικά υποβάλλονται ηλεκτρονικά, με εξαίρεση αυτά που αναζητούνται αυτεπαγγέλτως από την αρμόδια τελωνειακή αρχή και την εγγύηση του περιστασιακά εγγεγραμμένου παραλήπτη, η οποία προσκομίζεται πρωτότυπη. Ως αρμόδιες τελωνειακές αρχές ορίζονται τα τελωνεία στη χωρική αρμοδιότητα των οποίων βρίσκεται ο τόπος όπου θα πραγματοποιηθεί η παραλαβή των προϊόντων. Για οποιαδήποτε πληροφορία μπορείτε να επικοινωνήσετε με την Διεύθυνση Ειδικών Φόρων Κατανάλωσης και ΦΠΑ στο email finexcis@aade.gr ή με την αρμόδια τελωνειακή αρχή σύμφωνα με τα στοιχεία επικοινωνίας που θα βρείτε στην ενότητα Σχετικοί σύνδεσμοι.
Ο νόμος 2960/2001 είναι ο Εθνικός Τελωνειακός Κώδικας, όπως έχει τροποποιηθεί και ισχύει. Η παρ. 4 του άρθρου 113 αναφέρεται στην αναγνώριση προσώπου ως περιστασιακά εγγεγραμμένου παραλήπτη.
Καθορισμός όρων και προϋποθέσεων για τη χορήγηση άδειας εγγεγραμμένου παραλήπτη και άδειας περιστασιακά εγγεγραμμένου παραλήπτη προϊόντων υποκείμενων σε ειδικό φόρο κατανάλωσης και των διατυπώσεων για την εφαρμογή των παρ. 2 έως και 4 του άρθρου 113 του Εθνικού Τελωνειακού Κώδικα (ν.2960/2001, Α΄265)
Στο άρθρο 18 καθορίζεται η έννοια του περιστασιακά εγγεγραμμένου παραλήπτη.
Αίτηση θεραπείας ή ιεραρχική προσφυγή κατά το άρθρο 24 του ν. 2690/1999. Ο ενδιαφερόμενος μπορεί να ζητήσει, είτε από τη διοικητική αρχή, η οποία εξέδωσε την πράξη, την ανάκληση ή την τροποποίησή της (αίτηση θεραπείας), είτε από την αρχή η οποία προΐσταται εκείνης που εξέδωσε την πράξη, την ακύρωσή της (ιεραρχική προσφυγή). Η διοικητική αρχή στην οποία υποβάλλεται η σχετική αίτηση οφείλει να γνωστοποιήσει στον ενδιαφερόμενο την απόφασή της για την αίτηση αυτή, το αργότερο μέσα σε τριάντα (30) ημέρες, εκτός εάν από ειδικές διατάξεις προβλέπεται διαφορετική προθεσμία.
Η αίτηση παραλαμβάνεται ηλεκτρονικά μετά την υποβολή της από τον ενδιαφερόμενο στην αρμόδια τελωνειακή αρχή μέσω του πληροφοριακού συστήματος τελωνειακών ηλεκτρονικών υπηρεσιών ICISnet.
Η αρμόδια τελωνειακή αρχή παραλαμβάνει τα δικαιολογητικά που υποβάλλονται από τον ενδιαφερόμενο ηλεκτρονικά μέσω του πληροφοριακού συστήματος τελωνειακών ηλεκτρονικών υπηρεσιών ICISnet και με τα οποία αποδεικνύεται ότι πληρούνται οι προϋποθέσεις έκδοσης της άδειας περιστασιακά εγγεγραμμένου παραλήπτη.
Η αρμόδια τελωνειακή αρχή αναζητά αυτεπάγγελτα τα δικαιολογητικά που εμπίπτουν στις διατάξεις περί αυτεπάγγελτης αναζήτησης, εκτός αν έχουν ήδη προσκομισθεί αυτοβούλως από τον ενδιαφερόμενο.
Η αρμόδια τελωνειακή αρχή παραλαμβάνει την εγγυητική επιστολή που υποβάλλεται πρωτότυπη από τον ενδιαφερόμενο.
Ο αρμόδιος υπάλληλος προβαίνει στον έλεγχο της αίτησης και των προβλεπόμενων δικαιολογητικών προκειμένου να διαπιστώσει αν στο πρόσωπο του αιτούντος πληρούνται οι προϋποθέσεις χορήγησης της άδειας περιστασιακά εγγεγραμμένου παραλήπτη.
Από τον έλεγχο των δικαιολογητικών διαπιστώνεται ότι δεν πληρούνται οι προϋποθέσεις για την έκδοση της άδειας του περιστασιακά εγγεγραμμένου παραλήπτη και η αίτηση του ενδιαφερόμενου προσώπου απορρίπτεται.
Η αρμόδια τελωνειακή αρχή προβαίνει στην έκδοση της άδειας του περιστασιακά εγγεγραμμένου παραλήπτη μέσω του πληροφοριακού συστήματος τελωνειακών ηλεκτρονικών υπηρεσιών ICISnet.
Η αίτηση πρωτοκολλείται και ανατίθεται σε αρμόδιο υπάλληλο.
Δεν υποβάλλονται ηλεκτρονικά τα δικαιολογητικά τα οποία η αρμόδια τελωνειακή αρχή υποχρεούται να αναζητήσει αυτεπαγγέλτως από τις κατά περίπτωση αρμόδιες υπηρεσίες, καθώς και η εγγύηση, η οποία προσκομίζεται πρωτότυπη.
Τα δικαιολογητικά που αναζητούνται αυτεπάγγελτα από την αρμόδια τελωνειακή αρχή είναι το αντίγραφο ποινικού μητρώου, το αποδεικτικό φορολογικής ενημερότητας και το ενιαίο πιστοποιητικό δικαστικής φερεγγυότητας.
Το ενδιαφερόμενο πρόσωπο ενημερώνεται για την απόρριψη της αίτησής του ψηφιακά μέσω του πληροφοριακού συστήματος τελωνειακών ηλεκτρονικών υπηρεσιών ICISnet.
Το ενδιαφερόμενο πρόσωπο ενημερώνεται ψηφιακά για την έκδοση της άδειας ηλεκτρονικά μέσω του πληροφοριακού συστήματος τελωνειακών ηλεκτρονικών υπηρεσιών ICISnet. Η εν λόγω άδεια εκδίδεται σύμφωνα με το υπόδειγμα του Παραρτήματος VI της υπό στοιχεία Α.1136/01.09.2023 απόφασης Υφυπουργού Εθνικής Οικονομίας και Οικονομικών (Β΄ 5401) και αντίτυπο αυτής χορηγείται στον συναλλασσόμενο. Η άδεια αφορά συγκεκριμένη ποσότητα υποκείμενων σε ειδικό φόρο κατανάλωσης προϊόντων, προερχόμενων από έναν μόνο αποστολέα από άλλο κράτος μέλος της Ε.Ε. και διαρκεί συγκεκριμένη χρονική περίοδο.
Παραλαβή και πρωτοκόλληση της ηλεκτρονικής αίτησης
Παραλαβή των δικαιολογητικών ηλεκτρονικά
Απόρριψη της αίτησης για την έκδοση της άδειας περιστασιακά εγγεγραμμένου παραλήπτη
Έκδοση της άδειας περιστασιακά εγγεγραμμένου παραλήπτη
Κατάλογος τηλεφώνων, email και ταχ. δ/νσεων Τελωνείων και τοπικών τελωνειακών γραφείων